Per fi, apujada de l’IRSC

En l'acord per als pressupostos de Catalunya, entre ERC i Comuns, s'ha acordat, FINALMENT, posar al dia l'IRSC. Sabeu què és l'IRSC?

Vol dir Índex de Rendes de Suficiència de Catalunya. És un índex (uns números) que serveixen perquè, segons com variï la situació social, el cost de la vida, varia la seva xifra, i significa que, per a la Renda garantida de ciutadania, que reben les persones sense ingressos o molt baixos, augmenta la quantitat a rebre; també millora les possibilitats de rebre un bo menjador per als fills; o millora les possibilitats de poder optar a un habitatge de lloguer social. I algunes altres coses per l'estil. Petites ajudetes que es donen a la gent més pobra.

I, sabeu què ha passat? No us ho creureu, perquè és increïble, però us asseguro que ha passat:

El van establir l’any 2010, i, des d'aleshores, no ha variat, els preus han anat pujant, el cost de la vida també, i... l'IRSC no s'ha mogut.

I per què ha passat, això???  Perquè, com que hi ha hagut crisi, des d’abans del 2010, doncs convenia estalviar, per afavorir l'estabilitat del pressupost català (i al conjunt d’ Espanya ha passat igual).

S'ha estalviat en les engrunes que rebien els més pobres, perquè el govern pogués mantenir-se dins els números del pressupost públic.

La seva posada al dia ha sigut una reivindicació constant dels sindicats, que, la veritat, tampoc s'hi han matat massa.

Què us sembla??? Oi que n'hi hauria hagut per moure un escàndol gros?

Però, quants ciutadans saben què és l'IRSC, i per a què serveix??  Ho sabíeu?  I, els que el reben, quines possibilitats tenen de fer-se sentir??  Sovint són gent que ni tan sols vota...

**Això és un Estat social de Dret??? Polítics indesitjables!!!**

Antoni Ferret

Post: O, però resulta que aquest augment de l’IRSC depèn del pressupost de l’any 2023 de Catalunya.

I aquest pressupost, a hores d’ara, matí del 30 de desembre, encara no està aprovat...